07/05/2012 | Administración LocalMunicipal
Santa Comba
Expediente reversión bens inmobles cedidos á Mancomunidade Xallas-Tines-Tambre

A Corporación municipal, en sesión ordinaria celebrada o día vinte e dous de marzo de dous mil doce, adoptou, entre outros, o seguinte acordo extractado: “2.- EXPEDIENTE DE REVERSIÓN BEN INMOBLE E TERREOS CEDIDOS Á “MANCOMUNIDADE XALLAS-TINES-TAMBRE”. APROBACIÓN. Visto o expediente que se tramita neste concello, referido á reversión de ben inmoble e terreos cedidos á “Mancomunidade Xallas-Tines-Tambre” e, segundo os seguintes Primeiro.- O Pleno do Concello de Santa Comba, en sesión celebrada con data de 30 de xaneiro do ano 1997, acorda a cesión gratuíta dos terreos propiedade do Concello de Santa Comba, sitos na finca 573 da Concentración parcelaria de San Andrés da Pereira, denominada Fontenla D´atrás, inscrita en el Registro de la Propiedade de Negreira a favor do Concello de Santa Comba, á Mancomunidade Xallas-Tines-Tambre; así como as obras existentes construídas mancomunadamente polos concello de Santa Comba e Mazaricos. Dita parcela está ubicada no lugar da Castiñeira, na parroquia de A Pereira, no termo municipal deste Concello de Santa Comba. A referida cesión gratuíta da finca propiedade do Concello de Santa Comba así como das obras construídas mancomundamente entre este concello e o de Mazaricos elevouse a escritura pública o día 24 de xuño de 1997 ante o notario do Ilustre Colexio da Coruña don Juan Luis Penna Rizescu. Os datos da finca son os seguintes: · Finca núm.573 da Concentración parcelaria de San Andrés da Pereira. · Nome: “FONTENLA D´ATRAS”. · Rexistro da Propiedade de Negreira: Inscrición 1ª, Tomo: 726, Libro: 151, Folio: 124, Finca: 15.605. A finca xunto coas contrucións existentes obxecto da cesión serían tasados na suma de 29.917.200 (vinte e nove millóns novecentas dezasete mil dúas centas pesetas. Segundo o referido acordo plenario de data 30/01/1997, os fins para os que se outorgan a referida cesión “deberán cumprirse nun prazo máximo de 5 anos, a contar dende o día seguinte ao da sinatura da escritura pública de cesión e debendo manterse o seu destino os 30 anos seguintes. Asemade, o acordo sinala que a paralización da actividade durante un período mínimo de dous anos (2), quedará igualmente suxeita ao dereito de reversión á entidade cedente. Segundo.- A “Mancomunidade Xallas-Tines-Tambre”, constitúese por tempo indefinido polos concellos de A Baña, Carnota, Mazaricos, Muros, Negreira, Outes e Santa Comba, coa finalidade de levar a cabo o Servizo de Matodoiro Mancomunado. A presente mancomunidade figura inscrita no Rexistro de Entidades Locais do Ministerio de Administracións Públicas, co número 0515011, con data de 28 de xaneiro de 1.997. Terceiro.- Con data de 30 de abril de 1997, o Pleno da “Mancomunidade Xallas-Tines-Tambre” acordou, entre outros: 1. Aceptar a cesión a favor da Mancoumunidade.2. Aprobar o prego de condicións así como a iniciación do procedemento de contratación da construción do matodoiro coa correspondente xestión do servizo. Cuarto.- O 25 de xuño de 1997, o Pleno da Mancomunidade acorda a adxudicación do contrato administrativo de construción e xestión de servizo de matadoiro, con arreglo ao citado prego de condicións, á empresa “Carniceiros do Xallas-Barbanza, S. A.” Quinto.- Con data de nove de agosto de 2004, a “Mancomunidade Xallas-Tines-Tambre”, avala solidariamente á empresa concesionaria “Carniceiros do Xallas-Barbanza, S. A.” unha operación de préstamo coa entidade financeira Caixa Galicia, pola cantidade de 400.000 euros (catro centos mil euros). Sexto.- O día 11 de xaneiro de 2007, as instalacións do matadoiro sofren un importante incendio, causando danos moi graves nas mesmas. A empresa concesionaria, “Carniceiros do Xallas-Barbanza, S. A.” pon ditos feitos en coñecemento dos representantes dos diferentes concellos que forman parte da “Mancomunidade Xallas-Tines-Tambre” a través dun escrito de data 25 de maio de 2007. No mesmo escrito informa da imposibilidade de atender, a partires do primeiro de xuño do mesmo ano 2007, das obrigas derivadas do préstamo avalado solidariamente pola Mancomunidade. A empresa concesionaria paraliza as súas actividades no matadoiro e non se realizan obras de reparación dos danos nin de mantemento. Sétimo.- A Mancomunidade encarga a elaboración dun informe xurídico sobre a situación da concesión do Servizo Público do Matadoiro. Emítese o correspondente informe con data de 28 de xaneiro de 2009, por don Mark Christopher Burgin Plancha. Oitavo.- O concello de Santa Comba, a través do asesor xurídico, emite un informe sobre a situación do matadoiro, asinado polo Sr. don Hussain Loitegui Sanfeliu y Pino con data de 11 de novembro de 2009. Noveno.- Na sesión ordinaria de data de 28 de xaneiro de 2010, elévase ao Pleno da Corporación a proposta de inicio de expediente de reversión dos terreos cedidos polo Concello de Santa Comba á Mancomunidade Xallas-Tines-Tambre. O punto retírase acórdase deixar enriba da mesa por non acadar a maioría suficiente e necesaria. Consta coa mesma data informe elaborado pola secretaría do concello, dona Rayhana Ralita Titu, de data 28 de xaneiro de 2010, quen logo de informar que non tivo acceso ao expediente nin tempo para a elaboración do informe, informa sobre o procedemento previsto legalmente para operar a devandita reversión. Décimo.- Constituído en sesión ordinaria celebrada o 27 de maio de 2010, o Pleno do Concello acorda o inicio do expediente de reversión do ben inmoble, concedendo prazo de audiencia á Mancomunidade cesionaria. Décimo primeiro.- Con data do 8 de xullo de 2010, o primeiro tenente de alcalde do Concello de Mazaricos solicitou prórroga do prazo de audiencia concedido e con data do 12 de xullo de 2010, o Alcalde concede prórroga por termo de 5 días hábiles, sen que conste a presentación de alegación algunha por parte da interesada. Non consta alegacións Décimo segundo.- Consta no expediente con data do 26 de xaneiro de 2011, Acta notarial testimonial do estado no que se atopan as instalacións do matadoiro acompañada de fotografías acreditativas. Tamén se reflicte na devandita Acta que con data do 27 de xaneiro comparecen dous veciños da parroquia de A Pereira, que declaran coñecer dende o estado de ruína das citadas instalacións así como a paralización da súa actividade. Décimo terceiro.- Incorporáronse ao expediente sendos informes da Policía Local de Santa Comba e do arquitecto técnico municipal acerditativos do actual estado de conservación e funcionamiento así como valoración dos detrimentos experimentados polas instalacións cedidas, de data 2 de marzo e 8 de marzo de 2012, respectivamente. Décimo cuarto.- Incorpórase informe de Secretaría de data 9 de marzo de 2012. Por todo elo, elévase ao Pleno da Corporación municipal, previo informe da Comisión informativa correspondente, a seguinte PRIMEIRO.- Dar conta da Acta notarial de data 27 de xaneiro de 2011 e fotografías incorporadas, acreditativa do estado de conservación e mantenemento das instalacións do matadoiro e a ausencia de actividade do mesmo. SEGUNDO.- Acordar a reversión con todas as súas pertenencias e accesións dos bens cedidos gratuitamente á Mancomunidade Xallas-Tines-Tambre o 30 de xaneiro do ano 1997. TERCEIRO.- Facultar ao Sr. Alcalde para o exercicio de cantos trámites e actuacións sexan preceptivas para dar debido cumprimento ao acordo reversional. CUARTO.- Notificar e requerir á Mancomunidade cesionaria para habilitar a efectiva reversión dos bens cedidos. QUINTO.- Dar conta á Oficina de Catastro e ao Rexistro da Propiedade e proceder á incorporación dos bens revertidos ao Inventario de Bens e Dereitos municipal, previa valoración pericial detallada. SEXTO.- Dar publicidade ao presente acordo mediante a súa publicación no Boletín Oficial da Provincia de A Coruña. Santa Comba, doce de marzo de dous mil doce. O Alcalde-Presidente, Asdo.: Antonio M. Landeira Gallardo.>> A Comisión informativa especial de contas e facenda, celebrada o día 16 de marzo de 2012, ditaminou informar favorablemente dito asunto. A Corporación municipal, por UNANIMIDADE dos dezasete concelleiros que a conforman, adoptou o seguinte Prestar aprobación ao ditame da comisión informativa: PRIMEIRO.- Dar conta da Acta notarial de data 27 de xaneiro de 2011 e fotografías incorporadas, acreditativa do estado de conservación e mantenemento das instalacións do matadoiro e a ausencia de actividade do mesmo. SEGUNDO.- Acordar a reversión con todas as súas pertenencias e accesións dos bens cedidos gratuitamente á Mancomunidade Xallas-Tines-Tambre o 30 de xaneiro do ano 1997. TERCEIRO.- Facultar ao Sr. Alcalde para o exercicio de cantos trámites e actuacións sexan preceptivas para dar debido cumprimento ao acordo reversional. CUARTO.- Notificar e requerir á Mancomunidade cesionaria para habilitar a efectiva reversión dos bens cedidos. QUINTO.- Dar conta á Oficina de Catastro e ao Rexistro da Propiedade e proceder á incorporación dos bens revertidos ao Inventario de Bens e Dereitos municipal, previa valoración pericial detallada. SEXTO.- Dar publicidade ao presente acordo mediante a súa publicación no Boletín Oficial da Provincia de A Coruña”. O que se pon en coñecemento aos efectos oportunos. Santa Comba, 26 de abril de 2012. O alcalde-presidente, Asdo.: Antonio Manuel Landeira Gallardo.